**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) sagatavots saskaņā ar Ministru kabineta 2018. gada 17. jūlija noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Augu aizsardzības likuma 12. panta sestā daļa paredz, ka persona var saņemt kompensāciju par tai uzdoto fitosanitāro pasākumu izpildi normatīvajos aktos noteiktajā kārtībā. Kompensācija tiek maksāta no valsts budžeta.  Ministru kabineta 2009. gada 24. februāra noteikumu Nr. 178 “Kārtība, kādā piešķir kompensāciju par fitosanitāro pasākumu izpildi” (turpmāk – noteikumi Nr. 178) 2. punktā noteiktas personas tiesības saņemt kompensāciju un 1. pielikumā – kompensācijas apmērs. Noteikumos Nr. 178 arī noteikta kārtība, kādā persona var saņemt kompensāciju par izpildītajiem fitosanitārajiem pasākumiem. Augu karantīnas organisms bakteriālā iedega *Erwinia amylovora* (Burr.) Winsl. *et.a* (turpmāk – bakteriālā iedega) ir ļoti bīstama augļkoku slimība. Šī slimība var izraisīt postījumus līdz pat 80 % apmērā no augļu dārza stādījumiem. Inficētais augs agrāk vai vēlāk aiziet bojā. Baktērija piemērotos apstākļos ātri izplatās un ir grūti ierobežojama. Bakteriālā iedega kā augu karantīnas organisms saskaņā ar Augu aizsardzības likuma 12. panta otro daļu un 18. panta otrās daļas 3. punktu ir jāiznīcina, tāpat kā ar šo slimību iespējami inficētie augi.  Latvijai ir piešķirts aizsargājamās zonas statuss attiecībā uz bakteriālo iedegu. Augus no aizsargājamās zonas bez ierobežojumiem var izplatīt Eiropas Savienībā, bet augu ievešanai aizsargājamā zonā ir noteiktas stingrākas prasības, kā arī notiek regulāras pārbaudes un tiek īstenoti pasākumi, lai šis organisms neieviestos šajā teritorijā.  Inficēties ar bakteriālo iedegu var ābeles (*Malus*), bumbieres (*Pyrus*), vilkābeles (*Crataegus*), pīlādži (*Sorbus*), klintenes (*Cotoneaster*), cidonijas (*Cydonia*), krūmcidonijas (*Chaenomeles*), korintes (*Amelanchier*), eriobotrijas (*Eriobotrya*) un ugunsērkšķi (*Pyracantha*) (turpmāk – saimniekaugs). Pārsvarā tās ir Latvijas augļkopībai nozīmīgas augu sugas.  Bakteriālā iedega Latvijā pirmo reizi tika konstatēta 2007. gada jūlijā*.* Bakteriālās iedegas plašākas izplatīšanās vai ieviešanās novēršanai ir svarīgi laikus konstatēt perēkļus un iznīcināt inficētos un iespējami inficētos saimniekaugus.  Valsts augu aizsardzības dienests (turpmāk – dienests) veic monitoringu dažādās bakteriālās iedegas saimniekaugu audzēšanas un augšanas vietās – augļu koku un dekoratīvo augu stādaudzētavās, komercdārzos, piemājas dārzos, pamestos dārzos, apstādījumos, savvaļā augošiem augiem. Tāpat dienests uzrauga bakteriālo iedegu perēkļus un karantīnas zonu, kā arī buferzonu trīs kilometru rādiusā ap karantīnas zonu un perēkļiem.  Dienests 2020. gadā līdz 30. septembrim ir veicis 2062 pārbaudes dažādās bakteriālās iedegas saimniekaugu audzēšanas un augšanas vietās, to laikā noņemot 520 paraugu, kas tika testēti Nacionālajā fitosanitārajā laboratorijā. No paraugiem, kas testēti uz bakteriālo iedegu, 75 paraugiem tika iegūts pozitīvs rezultāts.  2020. gadā dienests bakteriālo iedegu ir konstatējis piecos piemājas dārzos Rundāles novada Viesturu pagastā, vienā piemājas dārzā Jelgavas novada Elejas pagastā, sešos piemājas dārzos Ogres novada Mazozolu pagastā, piecos piemājas dārzos Daugavpils novada Nīcgales pagastā, divos piemājas dārzos Daugavpils novada Sventes pagastā un 22 piemājas dārzos Nīcas novada Nīcas pagastā. Tāpat bakteriālā iedega konstatēta vienā komercdārzā Jelgavas novada Elejas pagastā, vienā komercdārzā Jelgavas novada Sesavas pagastā, vienā komercdārzā Bauskas novada Gailīšu pagastā, vienā komercdārzā Saldus novada Zvārdes pagastā un vienā komercdārzā Ogres novada Mazozolu pagastā. Bakteriālā iedega konstatēta arī mātesaugu selekcijas dārzā Dobeles novada Krimūnu pagastā, ražojošā dārzā Rēzeknes novada Pušas pagastā, divu pašvaldību apstādījumos Daugavpils novada Nīcgales un Sventes pagastā un trīs valsts akciju sabiedrības “Latvijas Valsts ceļi” valsts nozīmes autoceļu piegulošajā ceļa joslā Daugavpils novada Nīcgales pagastā, Nīcas novada Nīcas pagastā un Jelgavas novada Svētes pagastā.  No visiem bakteriālās iedegas konstatēšanas gadījumiem Lauku atbalsta dienestā ir iesniegti 49 iesniegumi kompensācijas saņemšanai par 2020. gadā 48 vietās noteiktajiem un izpildītajiem fitosanitārajiem pasākumiem kopumā par 2713 saimniekaugu un 184 saimniekaugu potcelmu iznīcināšanu. |
| 3. | Projekta izstrādē iesaistītās institūcijas un publiskās personas kapitālsabiedrības | Zemkopības ministrija un Valsts augu aizsardzības dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 48 personas, kas izpildījušas fitosanitāros pasākumus bakteriālās iedegas apkarošanai un izplatības ierobežošanai un iesniegušas iesniegumus kompensācijas saņemšanai Lauku atbalsta dienestā. |
| 2. | Tiesiskā regulējuma ietekme uz tautsaimniecību un administratīvo slogu | Projekts nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | 2020. gads | | Turpmākie trīs gadi (*euro*) | | | | | |
| 2021 | | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru  2022. gadam |
| 1 | 2 | 3 | 4 | 5 | 6 | | 7 | 8 |
| 1. Budžeta ieņēmumi | 0 | 0 | 0 | 0 | 0 | | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | | 0 | 0 |
| 1.2. valsts speciālais budžets | 0 | 0 | 0 | 0 | 0 | | 0 | 0 |
| 1.3. pašvaldību budžets | 0 | 0 | 0 | 0 | 0 | | 0 | 0 |
| 2. Budžeta izdevumi | 0 | 175 777 | 0 | 0 | 0 | | 0 | 0 |
| 2.1. valsts pamatbudžets | 0 | 175 777 | 0 | 0 | 0 | | 0 | 0 |
| 2.2. valsts speciālais budžets | 0 | 0 | 0 | 0 | 0 | | 0 | 0 |
| 2.3. pašvaldību budžets | 0 | 0 | 0 | 0 | 0 | | 0 | 0 |
| 3. Finansiālā ietekme | 0 | –175 777 | 0 | 0 | 0 | | 0 | 0 |
| 3.1. valsts pamatbudžets | 0 | –175 777 | 0 | 0 | 0 | | 0 | 0 |
| 3.2. speciālais budžets | 0 | 0 | 0 | 0 | 0 | | 0 | 0 |
| 3.3. pašvaldību budžets | 0 | 0 | 0 | 0 | 0 | | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | + 175 777 | 0 | 0 | 0 | | 0 | 0 |
| 5. Precizēta finansiālā ietekme | X | 0 | X | 0 | X | | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Kompensācijas apmērs noteikts noteikumu Nr. 178 1. pielikumā. Kompensācijai nepieciešamās summas detalizēts aprēķins ir dots šīs anotācijas pielikumā.  Izdevumu sadalījums pa EKK:  EKK 3000 – Subsīdijas un dotācijas 174 923,47;  EKK 7460 – Pārējie valsts budžeta uzturēšanas izdevumu transferti pašvaldībām 853,78 | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | | |
| 8. Cita informācija | Izdevumi tiek segti no valsts budžeta programmas 02.00.00 “Līdzekļi neparedzētiem gadījumiem”. | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts augu aizsardzības dienests un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.  Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav |

Zemkopības ministrs K. Gerhards

Lifānova 67027206

kristine.lifanova@vaad.gov.lv